Thessalonikin metro

Thessalonikin metro () on Thessalonikin kaupungissa Kreikassa rakenteilla oleva metrojärjestelmä. Metrossa tulee olemaan aluksi kaksi linjaa ja 18 asemaa, ja sen on tarkoitus valmistua käyttöön vuonna 2023. Myöhemmin metroa on tarkoitus laajentaa uusilla asemilla.

Metron pääosuuden pituus on ensimmäisessä vaiheessa noin 9,6 kilometriä ja kokonaisuudessaan noin 35,1 kilometriä. Metro on kokonaan automaattinen, ja sitä tulee liikennöimään Attikó Metró, joka liikennöi myös Ateenan metroa.

Historia 

Metron rakentamista Thessalonikiin esitettiin jo 1920-luvulla. Ensimmäinen yritys rakentamiseksi tehtiin vuosina 1986–1988, mutta työt jäivät pian kesken. Uusi rakennusprojekti käynnistyi vuonna 2006. Rakennustöitä ovat hidastaneet lukuisat arkeologiset löydökset kaupungin keskustassa sekä antiikin ajalta että bysanttilaiselta ajalta. Tämän vuoksi asemia on muun muassa jouduttu suunnittelemaan uusiksi niin, että rauniot ja muut löydökset otetaan osaksi asemia. Ongelmia on ollut erityisesti keskeisellä Venizélou-asemalla, jonka löydösten siirtämiseen toiseen paikkaan arkeologit eivät suostuneet. Metron piti alkuperäisen suunnitelman mukaan olla valmis vuonna 2016. Tuolloin uutena tavoitteena oli saada metron ensimmäinen osuus käyttöön vuonna 2020. Vuonna 2020 asetettiin tavoitteeksi, että metro saataisiin käyttöön vuonna 2023.

Hankkeen kokonaishinta on noin 3,5 miljardia euroa. Projekti on saanut osan rahoituksesta Euroopan unionilta.

Linjat ja asemat

Suunnitellut laajennokset 

Myöhemmin metroa on tarkoitus jatkaa muun muassa (loppuosassaan maanpäällisenä) Thessalonikin kansainväliselle lentoasemalle.

Lähteet

Aiheesta muualla